Einbýlishús á tveimur hæðum með innbyggðum bílskúr og sér íbúð í hluta af neðri hæð . Húsið er klætt að utan . Forstofa er opin með flísum á gólfi , úr forstofu er stigi bæði upp á efri hæð sem og niður á neðri hæð . Á efri hæð eru stofa og eldhús í opnu og rúmgóðu rými sem út gengt er úr á tvo vegu , á svalir og á timburverönd í bakgarði . Parket er á gólfi og ágæt innrétting er í eldhúsi , þar er gaseldavél . Á hæðinni eru þrjú svefnherbergi , öll með parket á gólfi . Fataskápar eru í tveimur herbergjum en fataherbergi er inn af því þriðja . Baðherbergi er flísalagt í hólf og gólf , þar er ágæt innrétting , baðkar , sturta og handklæðaofn . Á neðri hæð er komið niður í hol með flísum á gólfi . Lítil geymsla er undir stiga . Eitt svefnherbergi er á neðri hæð og þar er parket á gólfi . Baðherbergi á neðri hæð er flísalagt og þar er sturta . Þvottahús er einnig flísalagt , þar er vinnubekkur með innfeldum vaski . Á neðri hæð er innan gengt í fremur rúmgóðan og flísalagðan bílskúr með stórri bílhurð . Sér íbúð er einnig á neðri hæð og er sér inngangur í íbúðina en einnig er innan gengt í hana úr bílskúr . Forstofa íbúðarinnar er flísalögð . Þar eru stofa og eldhús í opnu rými og þokkaleg innrétting er í eldhúsi . Parket á gólfi er ónýtt og hefur orðið fyrir vatnstjóni , mögulega leki frá baðherbergi . Baðherbergi er flísalagt með sturtu .